CELEX: 62012TN0455
Language: el
Date: 2012-10-12 00:00:00
Title: Υπόθεση T-455/12: Προσφυγή της 12ης Οκτωβρίου 2012 — Zoo Sport κατά ΓΕΕΑ — K 2 (zoo sport)

22.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/25
            
         Προσφυγή της 12ης Οκτωβρίου 2012 — Zoo Sport κατά ΓΕΕΑ — K 2 (zoo sport)
   (Υπόθεση T-455/12)
   2012/C 399/48
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Zoo Sport Ltd (Leeds, Ηνωμένο Βασίλειο) (εκπρόσωπος: I. Rungg, lawyer)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: K-2 Corp. (Σιάτλ, Ηνωμένες Πολιτείες)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να τροποποιήσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα), της 9ης Αυγούστου 2012 στην υπόθεση R 1395/2011-4, και κατά συνέπεια να απορρίψει την ανακοπή στο σύνολό της, και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: το ασπρόμαυρο εικονιστικό σήμα «zoo sport», για προϊόντα και υπηρεσίες των κλάσεων 18, 25 και 35 — Υπ’ αρ. 8909293 αίτηση καταχωρίσεως κοινοτικού σήματος
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ο αντίδικος ενώπιον του τμήματος προσφυγών
   
      Αντιταχθέν σήμα ή σημείο: Υπ’ αρ. 5233119 αίτηση καταχωρίσεως λεκτικού σήματος «ZOOT», για προϊόντα των κλάσεων 9 και 25, υπ’ αρ. 4719316 αίτηση καταχωρίσεως ασπρόμαυρου εικονιστικού σήματος «SPORTS ZOOT SPORTS», για προϊόντα και υπηρεσίες των κλάσεων 25, 35, 36 και 41
   
      Απόφαση του τμήματος ανακοπών: δέχθηκε την ανακοπή όσον αφορά μέρος των επίμαχων προϊόντων και υπηρεσιών
   
      Απόφαση του τμήματος προσφυγών: μερική ακύρωση της προσβαλλόμενης αποφάσεως
   
      Προβαλλόμενοι λόγοι: παράβαση του άρθρου 8, παράγραφος 1, στοιχείο β', του Κανονισμού 207/2009 του Συμβουλίου